**Հավելված
ՀՀ կառավարության 2005 թվականի
դեկտեմբերի 29-ի N 2305-Ն որոշման**

Հավելված
ՀՀ կառավարության 2017 թվականի
\_\_\_\_\_\_\_\_\_\_ -ի N \_\_\_\_\_ -Ն որոշման

**ԿԱՐԳ**

**ԿԱԹԻ ԵՎ ԿԱԹՆԱՄԹԵՐՔԻ ԱՆԱՍՆԱԲՈՒԺԱՍԱՆԻՏԱՐԱԿԱՆ ՓՈՐՁԱՔՆՆՈՒԹՅԱՆ**

1. Սույն կարգով կարգավորվում են գյուղատնտեսական խոշոր և մանր եղջերավոր կենդանիների չփաթեթավորված և չմակնշված հում կաթի, հում զտած կաթի, հում կաթի սերի, հում սերուցքի, մածունի, պանրի, թթվասերի, կաթնաշոռի, կարագի, թանի, կեֆիրի, յոգուրտի, պաղպաղակի (այսուհետ՝ կաթ և կաթնամթերք) անասնաբուժասանիտարական փորձաքննության գործընթացների հետ կապված հարաբերությունները` մթերման, պահման, վերամշակման, վաճառքի կամ իրացման (այսուհետ` իրացում) գործընթացներում:

2. Ջերմային վերամշակման ենթարկված կաթը և կաթնամթերքը անասնաբուժասանիտարական փորձաքննության ենթակա չեն:

3. Կաթի և կաթնամթերքի անասնաբուժասանիտարական փորձաքննությունն իրականացնում են օրենքով սահմանված կարգով գործունեության իրականացման մասին ծանուցած անձինք:

4. Կաթի և կաթնամթերքի անասնաբուժասանիտարական փորձաքննության իրականացման գործընթացը գյուղատնտեսական արտադրանքի շուկաներում, հանրային սննդի և առևտրի օբյեկտներում, կաթ վերամշակող, կաթնամթերք արտադրող կազմակերպություններում ապահովում են կաթ և կաթնամթերք իրացնող ֆիզիկական և իրավաբանական անձինք:

5. Անասնաբուժասանիտարական փորձաքննության նպատակով կաթը և կաթնամթերքը ընդունվում են Հայաստանի Հանրապետության կառավարության 2010 թվականի հոկտեմբերի 21-ի N 1499-Ն որոշմամբ սահմանված կարգով և Ձև N2 ուղեկցող անասնաբուժական փաստաթղով:

6. Կաթի և կաթնամթերքի անասնաբուժասանիտարական փորձաքննությունը ներառում է զգայորոշման, մանրադիտակային հետազոտությունները:

7. Կաթի ոչ թարմ լինելու, հիվանդ կամ հոգեվարքի վիճակում գտնված կենդանիներից ստացման կասկածի և/կամ կաթի և կաթնամթերքի մանրէաբանական աղտոտվածության ցուցանիշների հիման վրա, սույն կարգի 6-րդ կետով սահմանված հետազոտություններից բացի, կատարվում են նաև մանրէաբանական լաբորատոր հետազոտություններ:

8. Կաթը և կաթնամթերքը համարվում են անասնաբուժասանիտարական տեսակետից անվտանգ, առողջ կենդանուց ստացված և սննդում օգտագործելու համար պիտանի՝ եթե առկա են անասնաբուժասանիտարական անվտանգությունը հավաստող զգայորոշման (արտաքին տեսքը, կոնսիստենցիան, գույնը, հոտը) ցուցանիշներ, մանրէաբանական աղտոտվածության նորմերն ընդունելի են, և բացակայում են ախտածին մանրէները:

9. Անասնաբուժասանիտարական փորձաքննության համար կաթի և կաթնամթերքի նմուշառումը կատարվում է 50-100-ական միլիլիտր կամ գրամ չափով ապրանքախմբի մինչև 20 միավորի դեպքում՝ 3 նմուշ, 21-50 միավորի դեպքում՝ 6 նմուշ, 51 և ավելի միավորի դեպքում՝ 10 նմուշ:

10. Նմուշառումը կատարվում է՝ բացառելով նմուշի արտաքին աղտոտումը, ինչպես նաև ապահովելով նմուշի ամբողջականությունը, մեկուսացումը և տեղափոխման սառնարանային շղթան:

11. Նմուշառում կատարելիս անասնաբուժասանիտարական փորձաքննություն իրականացնողի կողմից կազմվում է նմուշառման ակտ, 2 օրինակից՝ համաձայն սույն կարգի Ձևի, որում նշվում է նմուշառման վայրը կամ տեղը, ժամանակը, նմուշների անվանումը և տեսակը, նմուշի նույնականացումն ապահովող ծածկագիրը, քանակը և այն փորձաքննության ենթակա խմբաքանակը, որից կատարվել է նմուշառում, ում է ներկայացվում նմուշը, նմուշառման ակտը կազմողի անունը, ազգանունը, պաշտոնը, ակտի կազմման տեղը, ամսաթիվը: Նմուշառման ակտը կազմվում է 2 օրինակից, որը ստորագրվում է նաև իրացնող ֆիզիկական անձի կամ իրավաբանական անձի կամ նրանց ներկայացուցչի կողմից: Նմուշառման 1 օրինակը պահվում է անասնաբուժասանիտարական փորձաքննություն կատարողի մոտ, մյուս օրինակը առձեռն կամ էլեկտրոնային ձևով հանձնվում է իրացնողին: Նմուշառումը կատարվում է մանրէազերծ գործիքներով, տեղադրվում արտաքին միջավայրի հետ շփումը բացառող և մաքուր տարայում և տեղափոխվում մանրէների աճը բացառող +40C-ը չգերազանցող ջերմաստիճանը ապահովող պայմանների ապահովմամբ:

12. Անասնաբուժասանիտարական փորձաքննությունը սույն կարգի 6-րդ կետով սահմանված դեպքերում իրականացվում է 1 ժամվա ընթացքում, իսկ սույն կարգի 7-րդ կետով սահմանված դեպքերում՝ 2 օրվա ընթացում:

13. Կաթի և կաթնամթերքի անասնաբուժասանիտարական փորձաքննության ավարտից հետո մեկ ժամվա ընթացքում անասնաբուժասանիտարական փորձաքննության ենթարկված կաթի և կաթնամթերքի յուրաքանչյուր խմբաքանակի համար տրվում է անասնաբուժասանիտարական փորձաքննության եզրակացություն՝ առնվազն 2 օրինակից և պիտակ: Եզրակացության 1 օրինակը պահվում է անասնաբուժասանիտարական փորձաքննություն իրականացնողի մոտ, իսկ եզրակացության մյուս օրինակը և պիտակը տրվում են իրացնողին: Նմուշառման ենթարկված կաթի և կաթնամթերքի խմբաքանակը իրացվում է անասնաբուժասանիտարական փորձաքննության եզրակացության և պիտակի առկայությամբ:

14. Անասնաբուժասանիտարական փորձաքննության եզրակացության և պիտակի ձևերը հաստատում է անասնաբուժության բնագավառում պետական վերահսկողություն իրականացնող լիազոր մարմինը՝ Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությունը (այսուհետ՝ լիազոր մարմին)` համաձայն Անասնաբուժության մասին Հայաստանի Հանրապետության օրենքի 7-րդ հոդվածի 1-ին մասի 2-րդ կետի: Անասնաբուժասանիտարական փորձաքննության արդյունքների հիման վրա տրված եզրակացության մեջ նշվում է անասնաբուժասանիտարական փորձաքննության ենթարկված կաթի և կաթնամթերքի խմբաքանակի անասնաբուժասանիտարական տեսակետից անվտանգությունը և առանց սահմանափակումների սննդում օգտագործելու համար պիտանի լինելը:

15. Անասնաբուժասանիտարական փորձաքննության արդյունքների հիման վրա անասնաբուժասանիտարական փորձաքննության ենթարկված կաթը և կաթնամթերքը ճանաչվում է անասնաբուժասանիտարական տեսակետից պայմանական պիտանի (թույլատրվում է սննդում օգտագործել վերամշակումից հետո) կամ ոչ պիտանի (ենթակա է օգտահանման կամ ոչնչացման): Անասնաբուժասանիտարական փորձաքննությամբ պայմանական պիտանի կամ ոչ պիտանի ճանաչված կաթը և կաթնամթերքը բնափոխվում են սննդային ներկով կամ սուրճով և վերադարձվում տիրոջը:

16. Սիբիրախտով, խշխշան պալարով, կատաղությամբ, ժանտախտով, տուբերկուլոզով, բրուցելոզով, պարատուբերկուլոզով, ծաղկով, չարորակ հարբխային տենդով, լեպտոսպիրոզով, սալմոնելոզով, դաբաղով, Քյու-տենդով, կրծի նեկրոբակտերիոզով և ակտինոմիկոզով, կրծի, մարսողական և վերարտադրողական օրգանների բորբոքումներով, լեյկոզով հիվանդ, կանխարգելիչ պատվաստումների և մշակումների ենթարկված կենդանիներից սահմանված ժամկետներից շուտ ստացված, ոչ թարմ կամ անվտանգությունը չերաշխավորող պայմաններում պահված կաթը և կաթնամթերքը անասնաբուժասանիտարական տեսակետից ոչ պիտանի են:

17. Եթե հնարավոր չէ սույն կարգի 6-րդ և 7-րդ կետերով սահմանված հետազոտությունների արդյունքում տալ անասնաբուժասանիտարական լիարժեք գնահատական, ապա ախտորոշումը հաստատելու կամ հերքելու նպատակով՝ կաթի և կաթնամթերքի անասնաբուժասանիտարական փորձաքննության արդյունքները մինչև 20 օրվա ընթացքում հաստատվում կամ հերքվում են լիազոր մարմնի կողմից՝ սույն կարգի համաձայն իրականացված անասնաբուժասանիտարական փորձաքննության արդյունքներով: Նման դեպքերի մասին տեղեկությունը անասնաբուժասանիտարական փորձաքննություն իրականացնողի կողմից կապի ցանկացած միջոցով անմիջապես հաղորդվում է լիազոր մարմնին:

18. Անասնաբուժասանիտարական փորձաքննության արդյունքները հաստատելու կամ հերքելու նպատակով անասնաբուժասանիտարական փորձաքննություն իրականացնողի կողմից նմուշառում կատարվում է առնվազն 3 օրինակից: Նմուշների 1 օրինակը անասնաբուժասանիտարական փորձաքննություն իրականացնողը պահում է մինչև հաստատման կամ հերքման մասին եզրակացության ստացումը: Այս դեպքում նմուշառված կաթի և կաթնամթերքի խմբաքանակը չի իրացվում՝ մինչև հաստատման կամ հերքման հիմքով անասնաբուժասանիտարական փորձաքննության եզրակացության տրամադրումը:

19. Անասնաբուժասանիտարական փորձաքննության կասկածելի արդյունքները լիազոր մարմնի կողմից հաստատելու կամ հերքելու համար անասնաբուժասանիտարական փորձաքննության ներկայացվող նմուշառում կատարելիս կազմվում է նմուշառման ակտ՝ սույն կարգի Ձևի համաձայն, որում նշվում են նմուշառում կատարելու նպատակը, նմուշների անվանումը և տեսակը, նմուշի նույնականացումն ապահովող ծածկագիրը, քանակը, խմբաքանակը, որից կատարվել է նմուշառում, ում է ներկայացվում նմուշը, նմուշառման տեղը, նմուշառման ամսաթիվը, ժամը, ախտորոշումը, որն անհրաժեշտ է հաստատել կամ հերքել, նմուշառման ակտը կազմողի անունը, ազգանունը, պաշտոնը, ակտի կազմման տեղը, ամսաթիվը:

20. Անասնաբուժասանիտարական փորձաքննության կասկածելի արդյունքները լիազոր մարմնի կողմից հաստատելու կամ հերքելու նպատակով անասնաբուժասանիտարական փորձաքննության ներկայացվող նմուշների նմուշառման ակտը կազմվում է 3 օրինակից, որը ստորագրվում է նաև կաթի և կաթնամթերքի սեփականտիրոջ՝ ֆիզիկական կամ իրավաբանական անձի կամ նրանց ներկայացուցչի և նմուշն ընդունող անասնաբուժասանիտարական փորձաքննություն իրականացնողի կամ նրա ներկայացուցչի կողմից, և մեկական օրինակ առձեռն կամ էլեկտրոնային կամ փոտային առաքման ձևով հանձնվում է նրանց:

21. Անասնաբուժասանիտարական փորձաքննություն իրականացնողի կողմից վարվում է լիազոր մարմնի կողմից, համաձայն Անասնաբուժության մասին Հայաստանի Հանրապետության օրենքի 7-րդ հոդվածի 1-ին մասի 3-րդ կետի, սահմանված ձևի անասնաբուժասանիտարական փորձաքննության գրանցամատյան:

22. Անասնաբուժասանիտարական փորձաքննության արդյունքներով պայմանական պիտանի կամ ոչ պիտանի ճանաչված կաթը և կաթնամթերքը, անասնաբուժասանիտարական փորձաքննության ենթարկված նմուշների մնացորդները հետազոտություններից հետո օգտահանվում կամ ոչնչացվում են Հայաստանի Հանրապետության կառավարության սահմանած կարգով և Հայաստանի Հանրապետության օրենսդրությամբ սահմանված պահանջների համաձայն:

**Ձև**

**ՆՄՈՒՇԱՌՄԱՆ ԱԿՏ N \_\_\_\_\_\_**

|  |  |
| --- | --- |
| \_\_\_\_ \_\_\_\_\_\_\_\_\_\_\_20 թ. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ակտի կազմման տեղը) |
|   |
| Ես` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ս՝ (նմուշառման ակտը կազմողի անունը, ազգանունը, պաշտոնը)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի ներկայությամբ`(ֆիզիկական անձի անունը, ազգանունը կամ իրավաբանական անձի անվանումը կամ նրա նեկայացուցչի անունը, ազգանունը, անձը հաստատող փաստաթղթի տվյալները) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ում(նմուշառման տեղը, պահման պայմանները, որտեղ կատարվում է նմուշառումը)անասնաբուժասանիտարական փորձաքննության նպատակով կատարել եմ նմուշառում \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (նմուշի անվանումը և տեսակը, նմուշի ծածկագիրը, քանակը, խմբաքանակը, որից կատարվել է նմուշառումը) Նմուշը ներկայացվում է՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (անասնաբուժասանիտարական փորձաքննություն իրականացնողի անվանումը կամ անունը, ազգանունը, գտնվելու վայրը)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ախտորոշումը կամ ենթադրվող ախտորոշումը, որն անհրաժեշտ է հաստատել կամ հերքել/լրացնել, եթե նմուշառումը կատարվել է ախտորոշումը հաստատելու կամ հերքելու նպատակով/) |

|  |  |  |
| --- | --- | --- |
| Նմուշառման ակտը կազմեց` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |
|   |   |   |
| Ակտի մեկ օրինակը ստացա՝ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(իրացնող ֆիզիկական կամ իրավաբանական անձի կամ նրաներկայացուցչի ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |

|  |  |  |
| --- | --- | --- |
| Ակտի մեկ օրինակը ստացա` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(նմուշ ընդունող  փորձաքննություն իրականացնողի կամներկայացուցչի ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |